கேள்வி: நிமித்தம் - சொல்லும் பொருளும் குறித்து விரிவாக சொல்லுங்கள்.
பதில்: நிமித்தம் என்ற சொல்லானது தொல்காப்பியம் காரணம், நிமித்தம், கூட்டம் ஆகிய பொருட்களில் பயின்று வந்துள்ளது. சங்க இலக்கியத்தில் இச்சொல்லாட்சி வழங்கப்படவில்லை. ஆனால் புள்(பறவை) என்ற சொல் நிமித்தம் என்ற பொருளில் பலவிடங்களில் சங்க இலக்கியத்தில் காணப்படுகிறது. அக்காலத்தில் புள் பெரும்பான்மையும் நிமித்தத்திற்கு உரிய பொருளாகக் கருதப்பட்டிருக்க வேண்டும். இதற்கேற்பவே பறவை புள் நிமித்தமாக தொல்காப்பியத்தில் சுட்டப்பட்டுள்ளது.தொல்காப்பியம் பொருளதிகாரம் 88:16-17 சிலப்பதிகாரத்தில் நிமித்தம் என்ற தற்காலப் பொருளில் இச்சொல் பயின்று வந்துள்ளது.சிலப்பதிகாரம் 16-165-169 நிமித்தம் என்ற சொல்லுக்குத் # காரணம் # நிமித்தம் # சகுனம் # அடையாளம் # பொருட்டு என்ற ஐந்து பொருட்கள் உள்ளன.(Tamil Lexicon; Vol.IV.part1p.2254) தமிழ்ப் பேரகராதி நிமித்தம் என்ற சொல்லானது பல்பொருள் குறிக்கும் சொல்லாக வந்துள்ளது. தற்காலத்தில் பொருட்டு என்ற பொருளில் இச்சொல் வழங்கப்படுகிறது. பெரும்பாலும் நாட்டுப்புறக் கதைப்பாடல்களில் நிமித்தம் என்பது தீக்குறி சகுனம் போன்ற சொற்களின் வாயிலாக உணர்த்தப்படுகிறது.